А. С. Бајат

Антонија Сузан Дафи (англиски: Antonia Susan Duffy, 24 август 1936 — 16 ноември 2023), позната како Антонија Сузан Бајат (англиски: Antonia Susan Byatt) — англиска писателка, критичарка и универзитетска професорка.

Биографија
Основното и средното образование ги завршила во Јорк, а дипломирала на Њухем колеџот во рамките на Универзитетот во Оксфорд. Потоа, предавала на Школата за уметности и дизајн, а на Универзитетскиот колеџ во Лондон предавала англиска и американска книжевност. Покрај тоа, имала редовна емисија на Би-би-си. Во 1990 година, таа се стекнала со титулата Витез на Британската империја. Таа била двапати омажена и имала четири деца.„Beleška o spisateljici“, во: A. S. Bajat, Zanesenost: viteška pripovest u prozi i stihu. Narodna knjiga i Alfa, Beograd, 2004, стр. 675.

Творештво
Бајат е подеднакво позната и како книжевна критичарка и како писателка. Таа важи за најинтелектуалната писателка уште од времето на Џорџ Елиот. За романот „Поседување“ ги освоила Букеровата награда и меѓународната награда на „Ајриш тајмс“. Најпознати дела на Бајат се:
 Сончевата сенка (роман)
 Игра (роман)
 Девојка во градината (роман)
 Мртва природа (роман)
 Поседување(роман)
 Шеќер и други раскази (збирка раскази)
 Степени на слободата (монографија за романите на Ајрис Мердок)
 Време на бунтот: Вордсворт и Колриџ во своето време (книжевна критика)

 Наводи 

Категорија:Англиски писатели
Категорија:Луѓе од Јорк
Категорија:Родени во 1936 година
Категорија:Починати во 2023 година
Категорија:Добитници на Букеровата награда
Категорија:Витези на Британската империја